**5. szemeszter levelező tagozat**

**SZOCIÁLIS MUNKA IDŐSEKKEL GYAKORLAT**

**Cél:**

A hallgató ismerje és tudja értelmezni az időskorhoz kapcsolódó biológiai, pszichés és szociálpszichológiai folyamatokat. Legyen tájékozott az adott körben alkalmazható szociális munkaformákról, tisztázódjanak kompetencia határai. Tudatosodjék a szociális munka helye és szerepe az idősellátásban. Ismerje fel az egyéni szükségleteken alapuló gondozási folyamat jelentőségét az idős ember életminősége és autonómiája szempontjából. Lássa meg a team munkában a szociális munkás feladatait.

**Követelmények:**

A hallgatók az elméletben tanultak vessék össze a gyakorlatban tapasztaltakkal. Ismerjenek meg különböző ellátás típusokat. Figyeljék meg, mennyire tud érvényesülni a gyakorlatban az egyéni szükségletekre alapozott gondoskodás, az ehhez kapcsolódó team kikből áll és működik-e. A szociális munkás helye és szerepe a team munkában. Figyelje meg, milyen lehetőségek adódnak az idősellátásban a szociális munkaformák alkalmazására (egyéni esetmunka, csoportmunka, közösségi munka). Tanulmányozza a kliens intézményen belüli és azon túli érdekérvényesítési lehetőségeit.

**Kapcsolódó tantárgyak:**

Szociális munka idősekkel, Szociális munka idősekkel szeminárium, Pszichológia, Szociális jog, Érdekvédelem és jogvédelem a szociális ellátásban.

**Terepen töltendő óraszám:** 12 óra, melyet célszerű 3-4 részletben eltölteni.

**Feldolgozás módja:** a terepen szerzett tapasztalatok feldolgozása szeminárium keretében történik.

**Gyakorlati követelmény:**

A hallgató 4-5 oldal terjedelemben készítsen egy dolgozatot az anonomitás szabályainak betartásával az alábbi tartalommal:

* röviden mutassa be annak az intézménynek a feladatkörét, ahol a gyakorlatot töltötte,
* készítsen életútinterjút egy intézményi ellátottal,
* az interjú, valamint személyes tapasztalatai, szakmai ismeretei alapján határozza meg az idős személy gondozási szükségleteit,
* saját információit vesse össze az intézményi egyéni gondozási terv tényleges tartalmával,
* amennyiben szükséges, tegyen javaslatot az idős személy egyéni gondozási tervének módosítására, fejlesztésére.

**Értékelés:** A tereptanár írásos véleményt készít a hallgató terepmunkájáról, melyet a gyakorlat utolsó napján, az igazolással együtt a hallgatóval eljuttat a főiskolára. Az értékelés a szeminárium vezetője által 1 – 5 – ig érdemjeggyel történik. Az értékelés szempontjai: a tereptanár értékelése, a hallgató szemináriumi aktivitása, teljesítménye, a dolgozat minősége.

A terepkoordináción leadandó dokumentumok:

* Terepinformációs adatlap
* Megállapodás tereptanárral
* Igazolás
* Értékelés a tereptanártól
* Önértékelés
* Egyszeri megbízási szerződés adóelőleg-nyilatkozattal vagy tereptanári díjról való lemondás

 A tereptanári értékelést és a hallgatói önértékelést a terepkoordinátor a szemináriumvezetőknek eljuttatja.